રિયલ એસ્ટેટ માર્કેટમાં જ્યાં સુધી ભાવ લોકોને પોષાય એવા સ્તરે નહીં આવે ત્યાં સુધી મહત્તમ સોદા ભાડા આધારિત જ થશે એવો મત હવે વ્યાપક અને નક્કર બની રહ્યો છે. પ્રૉપર્ટીના ભાવ ઘટવાનું નામ લેતા નથી, ઉપરથી વધવાની સંભાવના દેખાતી જાય છે ત્યારે હાલના સંજોગોમાં મુંબઈમાં ૧૦૦ રજિસ્ટ્રેશનમાંથી ૮૦ રજિસ્ટ્રેશન ભાડાનાં ઍગ્રીમેન્ટ્સનાં થાય છે; પછી એ ફ્લૅટનાં હોય કે દુકાન-ઑફિસનાં હોય. ગયા વર્ષે પણ ભાડાની પ્રૉપર્ટી ડીલ્સ વધુ થઈ હતી જે હજી આ વર્ષે પણ ચાલુ રહે એવી ધારણા વ્યક્ત થઈ રહી છે.